बैंक ऑफ अमेरिका मेरिल लिंच के इंद्रनील सेनगुप्ता ने कहा कि अगर रुपया दिसंबर तिमाही में प्रति डॉलर 70 के स्तर पर बना रहता है तो सरकार और आरबीआई को 30 से 35 अरब डॉलर रुपये मूल्य के एनआरआई बॉन्ड जुटाना चाहिए। सेनगुप्ता ने कहा, 'हमारे विचार से आरबीआई द्वारा दरें बढ़ाए जाने से रुपये को नुकसान हुआ है।' नोमूरा की अर्थशास्त्री सोनल वर्मा ने कहा कि दरें बढ़ाए जाने के बारे में पूछे जाने पर आरबीआई गवर्नर ने जून में कहा था कि मौद्रिक नीति का निर्धारण महंगाई के आंकड़ों से होता है। वर्मा के अनुसार इसका आशय यह था कि अगर रुपये का मूल्य ह्रास होने से महंगाई का खतरा पैदा हुआ तो आरबीआई दरें बढ़ाएगा। वर्मा का मानना है कि आरबीआई अक्टूबर और उसके बाद भी मौद्रिक नीति समीक्षा में नीतिगत दरें बरकरार रख सकता है।